**Descrierea indicatorilor (prezentaţi în secțiunile 1.5 și 1.6)**

**Descrierea indicatorilor – secțiunile 1.5 și 1.6 ale Ghidului Solicitantului. Condiții specifice de accesare a fondurilor în cadrul apelului de proiecte nr. POR/2016/3/3.1/B/1 Axa Prioritară 3, Prioritatea de investiții 3.1 Operațiunea B – Clădiri publice**

|  |  |  |  |  |
| --- | --- | --- | --- | --- |
| **Indicator** | **Definiție** | **Unitate de măsură** | **Modalitate de calcul** | **Sursa datelor** |
| Scăderea anuală estimată a gazelor cu efect de seră | Se referă la cantitatea de gaze cu efect de seră economisită într-un an ca urmare a implementării proiectului | Echivalent tone de CO2 | Valoarea indicatorului anual se va obține prin înmulțirea valorii indicelui anual de emisii echivalent CO2 cu suprafața utilă a clădirii.  Indicele anual de emisii echivalent CO2 se calculează în baza Metodologiei de calcul al performanței energetice a clădirilor, aprobată prin Ordinul ministrului transporturilor, construcțiilor și turismului nr. 157/2007, cu modificările și completările ulterioare.  Scăderea anuală estimată a gazelor cu efect de seră este dată de diferența dintre valorile înregistrate la finalul implementării proiectului (estimate prin măsurile/pachetele de măsuri propuse prin Raportul de audit energetic) și valorile înregistrate la începutul implementării proiectului calculate pentru clădire (precizate în Certificatul de performanţă energetică a clădirii).  Potrivit metodologiei, pentru masura/pachetul de măsuri se recalculează consumurile energetice, costurile şi durata corespunzătoare de recuperare a implementării măsurilor/pachetelor. Se recomandă să se solicite și estimarea reducerii anuale a emisiilor, pe măsuri sau pe pachete de măsuri. | Raportul de audit energetic/ Certificatul de performanţă energetică |
| Scăderera consumului anual de energie primară | Se referă la cantitatea de energie primară consumată la nivelul clădirii | kwh/an | Se calculează în baza Metodologiei de calcul al performanței energetice a clădirilor, aprobată prin Ordinul ministrului transporturilor, construcțiilor și turismului nr. 157/2007, cu modificările și completările ulterioare.  Calculul consumului de energie primară se face separat pentru fiecare tip de utilizator (încălzire, răcire, apă caldă de consum, iluminat, etc.) şi pentru fiecare tip de combustibil sau sursa energetică.  Valoarea indicatorului la începutul implementării proiectului reprezintă valoarea calculată iniţial pentru clădire (precizată în Certificatul de performanţă energetică).  Valoarea indicatorului înregistrată la finalul implementării proiectului reprezintă valoarea estimată după implementarea proiectului (estimată prin măsurile/pachetele de măsuri propuse prin Raportul de audit energetic). |  |
| Consumul anual de energie primară din surse regenerabile | Se referă la cantitatea de energie primară consumată la nivelul clădirii din surse regenerabile | kwh/an | Se calculează în baza Metodologiei de calcul al performanței energetice a clădirilor, aprobată prin Ordinul ministrului transporturilor, construcțiilor și turismului nr. 157/2007, cu modificările și completările ulterioare.  Calculul consumului de energie primară se face separat pentru fiecare tip de utilizator (încălzire, răcire, apă caldă de consum, iluminat, etc.) şi pentru fiecare tip de combustibil sau sursa energetică.  Valoarea indicatorului la începutul implementării proiectului reprezintă valoarea calculată iniţial pentru clădire (precizată în Certificatul de performanţă energetică).  Valoarea indicatorului înregistrată la finalul implementării proiectului reprezintă valoarea estimată după implementarea proiectului (estimată prin măsurile/pachetele de măsuri propuse prin Raportul de audit energetic). | Raport de audit energetic/  Certificat de performanță energetică |
| Consumul anual specific de energie pentru încălzire | Se referă la cantitatea de energie termică la nivelul clădirii | kwh/m2/an | Se calculează în baza Metodologiei de calcul al performanței energetice a clădirilor, aprobată prin Ordinul ministrului transporturilor, construcțiilor și turismului nr. 157/2007, cu modificările și completările ulterioare.  Valoarea indicatorului la începutul implementării proiectului reprezintă valoarea calculată iniţial pentru clădire (precizată în Certificatul de performanţă energetică).  Valoarea indicatorului înregistrată la finalul implementării proiectului reprezintă valoarea estimată după implementarea proiectului (estimată prin măsurile/pachetele de măsuri propuse prin Raportul de audit energetic). | Raport de audit energetic/  Certificat de performanță energetică |
| Consumul total anual specific de energie (termic și electric) | Se referă la cantitatea de energie termică și electrică la nivelul clădirii | kwh/ m2/an | Se calculează în baza Metodologiei de calcul al performanței energetice a clădirilor, aprobată prin Ordinul ministrului transporturilor, construcțiilor și turismului nr. 157/2007, cu modificările și completările ulterioare.  Valoarea indicatorului la începutul implementării proiectului reprezintă valoarea calculată iniţial pentru clădire (precizată în Certificatul de performanţă energetică).  Valoarea indicatorului înregistrată la finalul implementării proiectului reprezintă valoarea estimată după implementarea proiectului (estimată prin măsurile/pachetele de măsuri propuse prin Raportul de audit energetic). | Raport de audit energetic/  Certificat de performanță energetică |
| Numărul clădirilor cu o clasificare mai bună a consumului de energie | Se referă la clădirile care obțin o clasificare mai bună a consumului de energie după implementarea proiectului comparativ cu situația inițială.    Grilele de clasificare energetică a clădirilor sunt precizate în Metodologia de calcul al performanței energetice a clădirilor, aprobată prin Ordinul ministrului transporturilor, construcțiilor și turismului nr. 157/2007, cu modificările și completările ulterioare. | Număr clădiri | Valoarea indicatorului la începutul implementării proiectului este zero.  Valoarea indicatorului înregistrată la finalul implementării proiectului reprezintă numărul de clădiri care înregistrează o clasificare mai bună a consumului de energie ca urmare a implementării proiectului. | Raport de audit energetic/  Certificat de performanță energetică |